یئنی نوع کروناویروس اپیدمیسی سببیندن ایندییه دک حیاتینی ایتیرنلرین سایی 611 مینی، ویروسا یولوخان‌لارین سایی 14 میلیون 803 مینی کئچیب، اپیدمی ‌دن ساغالان‌لارین سایی ایسه 8 میلیون 828 مین اولوب.
امریکا-دان سونرا اپیدمی‌دن ان چوخ تأثیرلنن اؤلکه برزیل-ده "کووید-19" سببیله 79 مین 590 آدام حیاتینی ایتیریب. یولوخما سایی‌نین 2 میلیون 102 میندن چوخ اولدوغو اؤلکه‌ده یولوخان‌لار آراسیندا 2 ناظیر ده وار.
12 اینسان ایتکی‌سی‌نین اولدوغو دومینیکن جمهوریتینده یولوخما سایی سون 24 ساعاتدا مین 101 آرتا‌راق 53 مین 956-ا چیخیب. 45 گونلوک فوق العاده وضعیتین اعلان ائدیلدیگی اؤلکه‌دکی شهرلرده فرق‌لی واخت‌لاردا باشلایان کوچه یه چیخما قاداغاسی تطبیق ائدیله‌جک و اجتماعی یئرلرده ماسک تاخمایان‌لار جریمه‌لنه‌جک‌لر.
فرانسادا، سون 3 گونده اپیدمی سببیله 25 نفرین حیاتینی ایتیرمه‌سیله اؤلن‌لرین سایی 30 مین 177--یه یوکسلیب، ویروسا یولوخان اینسان‌لارین سایی سون 24 ساعاتدا 350 آرتا‌راق 208 مین 328-ا چیخیب. ژوئیه آیی نین 20-دن اعتباراً خالقا آچیق اولان قاپا‌لی اراضی‌لرده ماسک‌لاردان ایستیفاده مجبور حالا گتیریلیب. بونا عمل ائتمه‌ین‌لر 135 یورو جریمه اولونا‌جاق‌لار.
اینگیلتره-‌ده سون گونده 580 "کووید-19"ا یولوخما حالی قئیده آلینیب. بونونلا دا کرال‌لیقدا عمومی‌لیکده یولوخان‌لارین سایی 295 مین 372-ا یوکسلیب.
قئید ائدک کی، سون 24 ساعات عرضینده اؤلوم سایی آچیقلانماییب. اینسان‌لارین ناراحات‌لیغینی نظره آلان حکومت اؤلن‌لرین سایی حاقیندا گونده‌لیک راپورون آچیقلانماماسینی تاپشیریب.
روسیانین پایتاختی مسکوا-دا سون 24 ساعات عرضینده کروناویروس‌دان 17 نفر دونیاسینی دییشیب.
پایتاختدا پاندمی دؤورونده یئنی ویروس‌دان اؤلن‌لرین سایی 4331 نفره چاتیب.
عمومی‌لیکده، مسکوا-دا 234 میندن چوخ یئنی کروناویروسا یولوخما حادثه‌سی آشکارلانیب، اونلاردان 170 مین 918 نفری ساغالیب.
مراکش-ده یئنی نوع کروناویروس‌دان 3 نفر اؤلوب، 326 نفر ویروسا یولوخوب. بئله لیکله، اؤلکه‌ده حیات ایتکی‌سی 276، یولوخما حال‌لاری‌نین سایی 17 مین 562-یه چیخیب.
لیبی-ده کی خسته‌لیک‌لرله موباریزه میللی مرکزیندن ائدیلن یازیلی شرحه گؤره، "کووید-19" سببیله داها بیر نفر حیاتینی ایتیریب، 40 یئنی حادثه قئید ائدیلدی. اؤلکه‌ده ویروس قایناق‌لی اینسان ایتکی‌سی 49، یولوخما فاکت‌لاری‌نین سایی مین 980 اولوب.
لوبنان-دا حکیم اولدوغو بیلدیریلن کروناویروس خسته‌سی اولان بیر شخصین اؤلدوگو و 46 آدامدا ویروس آشکارلاندیغی بیلدیریلیب. اؤلکه‌ده اینسان ایتکی‌سی 41-ا، یولوخما حال‌لاری‌نین سایی 2 مین 100-ا چاتیب.
گونئی افریقا-دا ویروس سببیله سون 24 ساعات عرضینده 140 نفرین اؤلومو ایله حیاتینی ایتیرن‌لرین سایی 7 مین 173-ا، یولوخما‌لارین سایی ایسه 9 مین 300-دن 373 مین 628-ا یوکسلیب.
آلمانیا-دا یئنی نوع کروناویروسا یولوخان‌لارین سایی آرتیب.
بونو اؤلکه‌نین روبرت کوخ اینستیتوتو آچیقلاییب.
معلوماتا گؤره، سون 24 ساعاتدا یالنیز 4 نفر ویروسون قوربانی اولوب. عینی دؤور عرضینده 522 نفرده کروناویروس آشکارلانیب.
بئله‌لیکله، اؤلکه‌ده ایندییه دک 202 مین 345 نفره کروناویروس تشخیصی قویولوب. اونلاردان 9 مین 090 نفر اؤلوب، 188 میندن چوخ خسته ایسه ساغالیب.
